XXII. CSALÁD. FOGOLYFÉLÉK. 387 



Végezetül még fel akarom sorolni azon fáczánfajokat, melyek fáczá- 

 nosainkban itt-ott szintén előkerülnek és sikerrel tenyésznek; ezek: a 

 farka faczán (Phasianus versicolor), melynek szintén tollfülei vannak, 

 feje, nyaka, hátának eleje és alsó teste feketészöld érczfényű, a nyak 

 kékes és ibolyás zománczczal ; a hát alsó fele és szárny zöldesszürke; 

 a farktollak szürkék, feketésbarna harántsávokkal és vörösbarna szeges- 

 sel; a válltollak ragyogó rézbarna szegélyzéssel és feketebarna közép- 

 foltokkal, fehér sávokkal. A fíjúk halvány izabellaszínű, a felső test vörös- 

 barna, feketésbarna háromszögletű foltozással és világosabb tollszegések- 

 kel. A hosszíífarkú vagy király fáczán (Phasianus reevesi Gray.), melynek 

 farka ötször oly hosszú, mint a szárnya; főszíne sárgásfekete tollszegé- 

 lyekkel tarkítva, fej és nyak felső része fehér, szemsáva széles fekete s 

 a tarkón összefolyik, nyakörve fekete, a begy közepe és a mell, úgymint 

 a szárnyfedők is fehérek, feketén sávoltak és foltozottak, vörösbarnán 

 szegettek ; az alsó test közepe feketés ; a farktollak közepe fehér, feketén és 

 részben vörösbarnán harántsávos, szegése sárgásbarna. A tyiik pofatája 

 és torka izabellászínű, a fül körül feketebarna folt; felső test szürkés- 

 barna, feketén és sárgásbarnán foltos, a nyak elül és a mell vörösbarnán 

 és fehéren foltozott. 



XXII. CSALÁD. 

 FOGOLYFÉLÉK. 



PERDICIDAE. 



Termetük zömökebb, kisebb mint az előbbi család tagjaié; farkuk 

 rövid, egyenes vagy kissé elkerekített; a csüd csupasz, oly hosszú vagy 

 rövidebb mint a középujj. Mezőkön, síkságokon, vetésekben laknak, ritkán 

 vágásokat s dombos, hegyes, sziklás vidékeken. A kakas nem sokban 

 különbözik a tyúktól. Javarészök fára nem száll, a földön tartózkodik. 

 A család legtypikusabb madara a mi foglyunk. 



A. ALCSALÁD. 

 FOGLYOK. 



PERDIGINAE. 



A csőr nem igen hosszú, töve alacsonyabb, mint az orrlyuk elejétől 

 a csőr hegyéig terjedő távolság. 



43 



Chernél : Magyarorszár/ madarai. II. 



